Prinses Diana – 20 jaar later | SARIE
FOTO Instagram / @Princess. Diana. Forever
Harry, wat in sy twintigs die “partytjieprins” gedoop is, het nagte om in glansryke Londense nagklubs gekuier en was ’n gewilde teiken vir paparazzi. Die lewe in die openbare oog het hom egter telkemale laat voel hy is “baie na aan ’n totale ineenstorting”. Dat hy op die punt is om iemand te slaan, dat sy koninklike verpligtinge hom angstig maak. Hy het vir sielkundige hulp aangeklop. Ook begin boks, as uitlaatklep vir sy aggressie. Harry het dié kykie in sy hart gegee om die stigma rondom geesteskwale te help afbreek. Want as jy eers daaroor begin praat, besef jy jy is eintlik deel van ’n groot klub, sê hy.